laion/Wikipedia-Exotic huggingface dataset:
The Lean Startup

הסטארט אפ הרזה: איך התחדשות בלתי פוסקת מאפשרת ליזמים של היום להקים את העסקים המוצלחים ביותר (באנגלית: The Lean Startup) הוא ספר מאת אריק רייס המתאר את אסטרטגיית הסטארט אפ הרזה המוצעת שלו עבור חברות סטארט אפ. רייס פיתח את הרעיון לסטארט אפ הרזה מניסיונו כיועץ, עובד ומייסד סטארט אפים. רייס מייחס את הכישלון של הסטארט אפ הראשון שלו, Catalyst Recruiting, לאי הבנת הרצונות של לקוחות היעד שלהם והשקעה של יותר מדי זמן ואנרגיה בהשקת המוצר הראשונית. אחרי עבודתו ב- Catalyst היה רייס מהנדס תוכנה בכיר בחברה שהשיקה מוצר יקר וכושל. רייס רואה בשני המקרים את אותה השגיאה של "ללכת מהטכנולוגיה קדימה במקום לעבוד מהתוצאות העסקיות שאתה מנסה להשיג אחורה". במקום זאת, רייס טוען שכדי לבנות חברה מצוינת, צריך להתחיל עם הלקוחות בצורה של ראיונות וגילוי מחקר. בניית מוצר MVP ולאחר מכן בדיקה ואיטרציה במהירות מביאה לפחות בזבוז והתאמה טובה יותר לשוק המוצר. רייס גם ממליץ להשתמש בתהליך שנקרא Five Whys, טכניקה שנועדה להגיע לליבה של בעיה. חברות רבות מיישמות את השיטות שכתב רייס בספר ביניהן: Alphabet Energy, Dropbox, Wealthfront, וג'נרל אלקטריק. לדברי ההוצאה, הספר נמכר ביותר ממיליון עותקים ותורגם ליותר משלושים שפות. בנוסף, היה הספר ברשימת רבי המכר של הניו יורק טיימס. הספר בתרגום עברית של גרשון גרון יצא בשנת 2021 בהוצאת סלע מאיר. The Lean Startup, באתר OCLC (באנגלית) Roush, Wade. Eric Ries, the Face of the Lean Startup Movement, on How a Once-Insane Idea Went Mainstream. Xconomy. July 6, 2011. "The Lean Startup | Case Studies". theleanstartup.com. נבדק ב-5 בינואר 2018. {{cite web}}: (עזרה) "General Electric Wants to Act Like a Startup". Bloomberg.com. 8 באוגוסט 2014. נבדק ב-5 בינואר 2018. {{cite news}}: (עזרה) Ries, Eric (17 באוקטובר 2017). The Startup Way: How Modern Companies Use Entrepreneurial Management to Transform Culture and Drive Long-Term Growth (באנגלית) (Unabridged ed.). Random House Audio. ISBN 9780147523303. {{cite book}}: (עזרה) "Hardcover Advice & Misc. Books – Best Sellers – October 2, 2011 – The New York Times" (באנגלית). נבדק ב-5 בינואר 2018. {{cite news}}: (עזרה)
מקלארן סולוס GT

מקלארן סולוס GT (באנגלית: McLaren Solus GT) היא מכונית-על מרוצים במרכב קופה, בעלת מושב אחד, שמיוצרת בייצור מוגבל (25 יחידות) על ידי מקלארן אוטומוטיב משנת 2023. היא נחשפה ב-19 באוגוסט 2022. המכונית מיועדת למסלול ואינה מותרת לנסיעה בכביש. היא מגיעה עם מושבי מרוץ מותאמים אישית, חליפה וקסדה של ה-FIA ומכשיר תמיכה בצוואר מותאם אישית. השלדה עשויה מסיבי פחמן המשלבת עיצובים רבים ממכוניות פורמולה 1. על מנת להגן על הנהג מותקן בסולוס שלדה מיוחדת המגינה על הנהג במקרה התהפכות ושומרת על תא הנהג שלם. משקלה עומד על 1,000 ק"ג. היא כוללת מנוע בנזין V10 צילינדרים בנפח 5.2 ליטר אטמוספירי המספקת 840 כ"ס ומומנט מרבי של 66.3 קג"מ בקו אדום של 10,000 סל"ד. תיבת הילוכים רציפה בעלת שבעה הילוכים. היא מאיצה מ-0 ל-100 קמ"ש בתוך 2.5 שניות ומגיעה למהירות מרבית של 322 קמ"ש. מדיה וקבצים בנושא מקלארן סולוס GT בוויקישיתוף אתר האינטרנט הרשמי של מקלארן סולוס GT (באנגלית) McLaren launches V10-powered single-seat Solus GT, Autocar (באנגלית) McLaren Solus Debuts As Single-Seat, Track-Only Special With 829 HP, Motor1.com (באנגלית) The V-10 McLaren Solus GT Is a Video Game Fevered Dream Come to Life, MotorTrend, ‏2022-08-19 (באנגלית) This is the V10-engined £2.5m McLaren Solus GT, a real-life Gran Turismo racer, Top Gear, ‏2022-08-19 (באנגלית)
דאיקון

דאיקון (ביפנית: 大根, בתרגום לעברית: שורש גדול), צנון יפני או צנון סיני, הוא ירק ממשפחת המצליבים המתאפיין בעלים הצומחים מהר, ובשורש לבן וארוך דמוי לפת. אורכו של הדאיקון יכול להגיע עד מטר, אבל בדרך כלל נע בין 10–15 ס"מ. מקורו של הדאיקון במזרח ודרום אסיה ועל כן הוא נפוץ במטבח האסייתי, כמו במטבח היפני. טעמו עדין ונהוג לצרוך אותו בדרכים הבאות: נא (לדוגמה: "גרידת דאיקון", ביפנית: 大根おろし) מוחמץ (לדוגמה: "טאקואן", ביפנית: 沢庵) מבושל (לדוגמה: "אודן", ביפנית: おでん) מיובש (לדוגמה: "קיריבושי דאיקון", ביפנית: 切り干し大根) צנון מדיה וקבצים בנושא דאיקון בוויקישיתוף דאיקון, באתר GBIF (באנגלית) דאיקון, באתר IPNI (באנגלית) איריס ז'ורלט, שורש לבן: דאיקון, באתר ynet, 5 באוגוסט 2004 ערך זה הוא קצרמר בנושא מזון. אתם מוזמנים לתרום לוויקיפדיה ולהרחיב אותו.
שמואל בצלאל

הרב שמואל בצלאל (נולד בה'ת"ש, 1940) הוא רב וראש ישיבה חרדי ספרדי, ראש ישיבת פורת יוסף בעיר העתיקה. חבר מועצת חכמי התורה. נולד בעיראק בבצרה בשנת ה'ת"ש, 1940 לר' אברהם וטובה בצלאל. אביו היה מרבני הקהילה בבצרה. בגיל עשר עלה עם משפחתו לישראל, והם התיישבו בבני ברק. בילדותו היה חניך ומדריך בסניף תנועת בני עקיבא בעירו. נמנה עם חברי שבט מרחבים. שירת בצה"ל בחטיבת הנח"ל, ולאחר שחרורו החל ללמוד בישיבת חברון כנסת ישראל. למד אצל הרב יחזקאל סרנא הנחשב למורו ורבו, אצל הרב מאיר חדש, ואצל הרב ברוך מרדכי אזרחי שעמו הוא בקשר ידידות עד היום. למד בחברותא עם הרב אביעזר פילץ והרב משה חדש. אף למד קבלה מדי שבוע עם המקובל הרב יעקב משה הלל. בתקופה מוסימת למד עם הרב יוסף פרבשטיין ועם הרב אלעזר מנחם מן שך. אחר נישואיו עם הרבנית רבקה שולמית לבית שפר, למד מספר שנים בכולל "יד מאיר" בראשות הרב ברוך מרדכי אזרחי. בשנת ה'תשל"ד התמנה לר"מ בישיבת פורת יוסף, ובהמשך התמנה לראש ישיבת פורת יוסף בעיר העתיקה, לצד ידידו הקרוב הרב שלום כהן. במשך שנים רבות נהגו שניהם מדי יום חמישי לנסוע לרב אלעזר מנחם מן שך, ולהיוועץ בו בעניינים הקשורים להנהגת הישיבה ונושאים נוספים. בשנות ה-90 יסד תלמוד תורה ספרדי בשכונת רוממה. לאורך השנים נמנע מעיסוק בסוגיות ציבוריות ומהבעת דעה פומבית. לקראת הבחירות לכנסת העשרים וחמש הוציא לראשונה מכתב מפתיע בו הוא קורא להצביע למפלגת ש"ס. ב-17 באפריל 2023 התמנה לחבר ונשיא מועצת חכמי התורה של ש"ס יחד עם הרב אברהם סלים, כנציגי ראשי הישיבות (שרבים מהם בעבר נמנו על ציבור מרביצי תורה ובשנים האחרונות התקרבו לש"ס). ב 25 ביוני 2024 לאחר הכרעת בית המשפט העליון כי על המדינה לפעול לגיוס בני הישיבות, וכי עד אז לא ניתן להמשיך ולהעביר כספי תמיכות לישיבות עבור תלמידים שלא קיבלו פטור, התראיין הרב לאתר החדשות החרדי "המחדש", שם תקף בחריפות את הפסיקה. עם החלטת ראש הממשלה בנימין נתניהו להגיש לשולחן הכנסת את אותו חוק גיוס שהציעה הממשלה הקודמת בראשות בנט ולפיד, בש"ס החליטו על הקמת ועדה מיוחדת שתגבש את מדיניות המפלגה לעניין הגיוס, בראש הוועדה הועמד בכיר חברי מועצת החכמים של ש"ס, הרב בצלאל, המכהן בפועל כנציג ראשי הישיבות במועצת. ב-4 באוגוסט 2024, יום לאחר תשעה באב ובעקבות עליית השר איתמר בן גביר להר הבית, הוציא יחד עם הרב נבנצל וראש ישיבת חברון הרב דוד כהן סרטון מתורגם לערבית ובו הם מגנים בחריפות את עלייתו של השר להר הבית, הן בשל איסור התורה הקיים והן בשל ההתגרות באומות, ובמיוחד בזמן מתוח ביטחונית, שגם היא לדבריהם אסורה. לרב בצלאל שנים עשר ילדים, נכדים ונינים. מתגורר בשכונת קריית מטרסדורף בירושלים. אחיו הצעיר, יחזקאל בצלאל, נהרג בפעילות מבצעית במלחמת ההתשה. אבן טובה – סדרת שיעורים על תלמוד בבלי בפי ישרים – מאמרים ושיחות מוסר על פי סדר פרשיות השבוע פרי שמואל על סדר קדשים בתלמוד בבלי ישיבת פורת יוסף הרב שלום כהן ציוץ של דביר עמר ברשת החברתית אקס (טוויטר), 18 באפריל 2023 משה ויסברג, פרופיל נרחב לדמותם: מי הם החברים החדשים ב'מועצת' של ש"ס, באתר בחדרי חרדים, 17 באפריל 2023 חבר מועצת חכמי התורה באמירה דרמטית – הגר"ש בצלאל: "בני ישיבה לא יתגייסו. נלך לכלא? הם אלו שיילכו", באתר המחדש, ‏25 באפריל 2024 שילֹה פריד, הרב שש"ס הסמיכה לקבוע מדיניות לגבי הגיוס אסר על תלמידיו להיענות לצווים, באתר ynet, 11 ביולי 2024 יאיר שרקי, ‏לבקשת גורמי ביטחון, עם כתוביות בערבית: רבני ירושלים במסר חריג נגד עליית יהודים להר הבית, באתר ‏מאקו‏, 14 באוגוסט 2024
ערבה (גאוגרפיה)

ערבה היא מונח גאוגרפי-אקלימי המתאר אזור מישורי או גבעתי המכוסה בצמחייה עשבונית. ערבות מצויות באזורים המשתרעים לאורך קווי הרוחב הבינוניים של כדור הארץ, וכן בשטחים שבשולי המדבריות הסובטרופים, כגון האזור הגובל במדבר סהרה שבאפריקה. סוגים מיוחדים של ערבה הם הסוואנה, ערבה מנוקדת בעצים המשתרעת באזורי קו המשווה, והטונדרה שבקטבים ובאזורים הרריים ("טונדרה הררית"). עונות הגשמים בערבה מתרחשות בקיץ ושיאן בחודש יולי. הערבה מאופיינת בצמחייה עשבונית רבה (לעשב כושר רבייה והתחדשות גבוה מאוד) ולכן מהווה כר מרעה מצוין לבעלי חיים ובעיקר לפרסתנים כגון פריים וסוסים. השטח הרחב שלה, הנקי ממכשולים, תומך בקיום עדרים גדולים של בעלי חיים. בשל ריבוי בעלי החיים הרועים בערבות, הן מושכות גם טורפים כגון זאבים וחתולים גדולים. לערבות מסוימות הוענקו שמות שונים: הערבה האירואסייתית מכונה סְטֶפָּה (אנ') (מרוסית: степь), ואילו זו שבהונגריה מכונה הפוסטהּ. ערבות אמריקה הצפונית מכונות פרריות, הערבות הפוריות של מרכז ארגנטינה מכונות פמפס ואילו הערבות הטרופיות שבצפונה של אמריקה הדרומית, בשטחי ונצואלה וקולומביה, מכונות יאנוס (llano). ביזון אמריקאי זאב אפור סוסי פרז'וואלסקי קנגורו אדום גואנקו ננדו מצוי מרמיטה צפון אמריקאית הערבה האירואסייתית סוואנה טונדרה טייגה מדיה וקבצים בנושא ערבה בוויקישיתוף ערבה, באתר אנציקלופדיה בריטניקה (באנגלית)
מילאן מויסילוביץ'

מילאן מויסילוביץ' (בסרבית: Милан Мојсиловић;‏ נולד ב-3 באוגוסט 1967) הוא גנרל סרבי המשמש כראש המטה הכללי של הכוחות המזוינים של סרביה. מויסילוביץ' נולד במיטרוביצה ב-3 באוגוסט 1967. הוא למד באקדמיה של צבא יוגוסלביה וסיים את לימודיו ב-1991. הוא השתתף במלחמת העצמאות של קרואטיה כמפקד מחלקת טנקים. ב-1992 הוא הוצב מחדש בסרביה. עם פרוץ מלחמת קוסובו ב-1999, הוא הוצב בפריזאי כקצין בכיר בבריגדה הממוכנת ה-243. באוקטובר 2013 הוא מונה לנציג סרביה במפקדת נאט"ו בבריסל. במרץ 2017 חזר לסרביה ומונה לעוזר שר ההגנה. ב-14 בספטמבר 2018 מונה לראש המטה הכללי. מילאן מויסילוביץ' באתר הצבא הסרבי
מ.פ.ק. קושיצה

מ.פ.ק. קושיצה (בסלובקית: MFK Košice) הוא מועדון כדורגל סלובקי מהעיר קושיצה שבמזרח סלובקיה. בעונת 2006/2007 משחקת הקבוצה בליגה הבכירה בסלובקיה (הקורגון ליגה). הקבוצה חגגה בתום עונת 2005/06 עלייה מהליגה הסלובקית השנייה. המועדון הוקם ב-17 ביוני 1952. הקבוצה זכתה פעמיים באליפות הליגה הסלובקית הבכירה, בעונות 1996/1997 ו-1997/1998 אך בעונת 2003 הייתה אמורה הקבוצה להימכר לאיש עסקים איטלקי חשוב במטרה להופכה למועדון אירופי מוביל אך הדבר לא שינה דבר בקבוצה והיא נשרה לאחר שנתיים לליגה הסלובקית השנייה עד לתום עונת 2005/2006, בה סיימה את הליגה השנייה במקום הראשון ולכן עלתה ליגה, ביחד עם סנץ וסלובן ברטיסלאבה (הסיבה לעליית שלוש קבוצות הוא בהגדלת הליגה הסלובקית הבכירה מ-10 ל-12 קבוצות). הקאמבק הגדול ביותר של הקבוצה הוא העפלה לשלב הבתים בליגת האלופות בעונת 1997/1998 כאשר בשלב ההעפלה הראשון נפגשה הקבוצה עם קבוצת איי. איי. האיסלנדית וניצחה בשני משחקי הגומלין. בשלב ההעפלה השני נפגשה הקבוצה עם קבוצת ספרטק מוסקבה וניצחה במשחק הראשון וסיימה בתיקו 0-0 במשחק השני ולכן עלתה לשלב הבתים. בשלב הבתים התמודדה עם קבוצת פיינורד, יובנטוס ומנצ'סטר יונייטד וסיימה את הבית במקום הרביעי האחרון כאשר מהבית עלו מנצ'סטר יונייטד מהמקום הראשון ויובנטוס מהמקום השני. הליגה הסלובקית (1993 - כיום) אלופה: 2 (1997, 1998) הגביע הסלובקי זוכה: 3 (1973, 1980, 1993) סגנית: 2 (1998, 2000) הסופר-קאפ הסלובקי זוכה: 1 (1998) סגנית: 1 (1999) הגביע הצ'כוסלובקי זוכה: 1 (1993) מדיה וקבצים בנושא מ.פ.ק. קושיצה בוויקישיתוף אתר האינטרנט הרשמי של מ.פ.ק. קושיצה מ.פ.ק. קושיצה, ברשת החברתית פייסבוק פרופיל, באתר Transfermarkt פרופיל, באתר Soccerway פרופיל, באתר FootballDatabase.eu ערך זה הוא קצרמר בנושא מועדוני כדורגל. אתם מוזמנים לתרום לוויקיפדיה ולהרחיב אותו.
משרד ההגנה הלאומית (רומניה)

משרד ההגנה הלאומית (ברומנית: Ministerul Apărării Naționale או בראשי תיבות: MApN) הוא משרד בממשלה הרומנית, האחראי על יישום מדיניות הביטחון של רומניה. בראשו עומד השר, חבר הממשלה. השר העומד בראש המשרד אחראי על ניהולם השוטף של הכוחות המזוינים של רומניה, כמו גם על גיוסם בשעת הצורך. הוא מדווח ישירות לנשיא אשר משמש כמפקד העליון של הכוחות המזוינים. ראש המטה הכללי מדווח ישירות לשר. המשרד הוקם לראשונה עם הכרזת העצמאות של רומניה ב-1858, ומאז עבר גלגולים רבים. אנג'ל טילבר מהמפלגה הסוציאל-דמוקרטית מכהן כשר ההגנה הלאומית מאז 31 באוקטובר 2022. מדיה וקבצים בנושא משרד ההגנה הלאומית בוויקישיתוף אתר האינטרנט הרשמי של משרד ההגנה הלאומית משרד ההגנה הלאומית, ברשת החברתית אקס (טוויטר) משרד ההגנה הלאומית, ברשת החברתית אינסטגרם ערך זה הוא קצרמר בנושא רומניה. אתם מוזמנים לתרום לוויקיפדיה ולהרחיב אותו.
וסילה דינקו

וסילה סבסטיאן דינקו (ברומנית: Vasile Sebastian Dîncu; נולד ב-25 בנובמבר 1961) הוא פוליטיקאי רומני מהמפלגה הסוציאל-דמוקרטית. שימש כסגן ראש ממשלת רומניה וכשר לפיתוח אזורי ומנהל ציבורי בין 2015–2017, וכשר ההגנה הלאומית בין 2021–2022. דינקו נולד בנסאוד ב-25 בנובמבר 1961. הוא למד סוציולוגיה באוניברסיטת באבש-בויאי ולפני שהצטרף לפוליטיקה היה פרופסור לסוציולוגיה באוניברסיטת בוקרשט. הוא ייסד את השבועון REPORTER המופיע בטרנסילבניה, ואת המגזין SINTEZA. החל משנת 2000, דינקו הוא חבר פעיל במפלגה הסוציאל-דמוקרטית הרומנית. בשנת 2004 הוא נבחר לסנאט הרומני מטעם המפלגה. ב-2007 הוא נבחר גם לפרלמנט האירופי מטעם מפלגת הסוציאליסטים האירופאים. בנובמבר 2015 מונה דינקו לשר לפיתוח אזורי ומנהל ציבורי, ולסגן ראש ממשלת רומניה בממשלתו של דאצ'יאן צ'ולוש. הוא כיהן בשני התפקידים עד פיזור ממשלתו של צ'ולוש בינואר 2017. בסוף שנת 2020 הוא נבחר מחדש לסנאט, ובנובמבר 2021 נקרא לשמש כשר ההגנה הלאומית בממשלתו של ניקולאיה צ'וקה. באוקטובר 2022, העניק דינקו ראיון בו טען כי על מדינות נאט"ו לנהל משא ומתן עם רוסיה על סיום מלחמת אוקראינה-רוסיה, גם ללא הסכמת אוקראינה. דבריו עוררו סערה, וזכו לגינוי מהנשיא קלאוס יוהאניס. ב-24 באוקטובר הוא התפטר מתפקיד שר ההגנה. הנימוק הרשמי להתפטרותו היה חוסר יכולת לשתף פעולה עם ראש הממשלה והנשיא. מדיה וקבצים בנושא וסילה דינקו בוויקישיתוף וסילה דינקו באתר הפרלמנט האירופי וסילה דינקו בפייסבוק Din culisele demisiei lui Vasile Dîncu. Cum joacă și ce vrea să obțină PSD
סלבטורה גאראו

סלבטורה גאראו (באיטלקית: Salvatore Garau;‏ נולד ב-1953) הוא אמן פלסטי איטלקי, הפועל באיטליה ובארצות הברית. גאראו נולד בשנת 1953 באי סרדיניה שבאיטליה, בשנת 1974 סיים את לימודיו באקדמיה לאומניות יפות בפירנצה. ב-1977 הוא נהפך למתופף של להקת רוק בשם Stormy Six, לאחר פירוק הלהקה הפך לאמן חזותי. את תערוכת היחיד הראשונה שלו ערך בשנת 1984. עבודותיו עוסקות לעיתים קרובות בנושאים כמו הגנת הסביבה, תרבות ואתיקה חברתית[דרוש מקור]. פסל ה"אני" שלו, נמכר לאספן פרטי תמורת €14,820, הפסל הוא בעצם יצירת אמנות בלתי נראית, חלל. לדבריו החלל הוא בעצם מלא אנרגיה, על פי עקרון האי-ודאות של הייזנברג גם לאין יש משקל. במהלך מכירה פומבית של Art-Rite במילאנו בשנת 2021, נמכרה היצירה לפניך (Davanti a te, 2021) של סלווטורה גארו, דף נייר חתום, במחיר של €27,120 בתוספת דמי מכירה במסגרת תערוכת רטרוספקטיבה בשנת 2005 בוושינגטון די.סי., סדרת פרקים ארוכה הוקדשה ליצירותיו של Salvatore Garau בתוכנית הטלוויזיה האמריקאית White House Chronicle, ששודרה בWashington TV . בשנת 2021, יצירה קונספטואלית בלתי נראית של גארו והמחקר שלו הגיעו לשולחן של The Late Show, I am: Salvatore Garau. התוכנית שודרה בThe Late Show, תוכנית היסטורית בשידור חי מתיאטרון אד סאליבן בניו יורק . לאחר התחלה אקדמית ופיגורטיבית, בסופו של עשור השמונים פיתח שפה אמנותית אשר עיקרה רומנטית ומופתית, בנויה על סגנון "נוזלי" בו סכרים, עמודים וצנרתים משולבים באמצעות עיפרון גרפיט, הם דמויות עיקריות בהרכב, התמקד בהתחלה ביצירות דו־צבעיות בלבד. יצירות של גראו מתוארכות במוזיאונים מסוימים: גלריות דאיטליה - מילאנו במילאנו מוזיאון לאמנות מודרנית של סנט-אטיין בצרפת אוסף פרנזינה, אוסף המוזיאון של משרד החוץ האיטלקי שגרירות איטליה, סיאול, דרום קוריאה שגרירות איטליה, ברזיליה, ברזיליה מוזיאון לאמנות של המאה ה-20, מוזיאון העירי לאמנות עכשווית במילאנו PAC - פנקסיון לאמנות עכשווית במילאנו קרן לה סטלין, מילאנו מוזיאון לאמנות עכשווית בחוץ בMaglione גלריה עירונית של מודנה מוזיאון Banco di Sardegna שגרירות איטליה בברזיל, ברזיליה, Grigio con titolo (2003), יצירה שנעשתה באקריליק על PVC, בגודל 70 x 200 ס"מ, נרכשה על ידי משרד החוץ האיטלקי. מדיה וקבצים בנושא סלבטורה גאראו בוויקישיתוף סלבטורה גאראו, ברשת החברתית אינסטגרם סלבטורה גאראו, סרטונים בערוץ היוטיוב Rosso Wagner - Salvatore Garau, cenni biografici, web.archive.org, ‏2016-02-02 Salvatore Garau, באתר Art Rite אסף גולן, גאון: פסל איטלקי מכר כלום ב-18 אלף דולר, באתר ישראל היום, 7 ביוני 2021 Art-Rite (12 באוקטובר 2021) "אומנות עכשווית" לוט 52. Art-rite. הושב ב-15 ביוני 2022 [s.n.] (2005) "WHITE HOUSE CHRONICLE, WASHINGTON DC פרק 1 (באנגלית). WHITE HOUSE CHRONICLE, WASHINGTON DC. "הפסל הבלתי נראה של גארו מגיע לשולחן של ה-Late Show, 22 ביולי 2021" Crispolti|p. 243, ed.Pirovano. מפת היצירות, קישור אוסף קבע, קישור אוסף פרנזינה, מפת היצירות, משרד החוץ האיטלקי, עמ' 124, קישור ברזיל - השגרירות והמכון האיטלקי בברזיליה מארגנים תערוכה אישית של סלבטורה גראו, קישור מטינו-משקרוני, עמ' 383, [מילאנו קישור] סלבטורה גראו: רוסו ואגנר, קישור אוסף קבע, קישור מפת היצירות, קישור Battistini-Deggiovanni, עמ' 16, 134, 218, [מודנה קישור] ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "סלבטורה גאראו".
ראש המטה הכללי (רומניה)

ראש המטה הכללי (ברומנית: Șeful Statului Major General) הוא הדרג הפיקודי העליון בכוחות המזוינים של רומניה. הוא כפוף לשר ההגנה הלאומית והוא היועץ הצבאי הישיר של ממשלת רומניה. מקביל לתפקיד הרמטכ"ל בצה"ל. תפקיד רמטכ"ל הצבא הרומני נוצר בתקופת הנסיכויות הרומניות המאוחדות, ב-1860, ועבר גלגולים רבים במהלך השנים, כמו רומניה עצמה. הרמטכ"ל הנוכחי הוא דניאל פטרסקו שנכנס לתפקידו ב-28 באוקטובר 2019. אתר האינטרנט הרשמי של ראש המטה הכללי
מפרצון קרוני

מפרצון קרוני או קרוני קוב או זאליב קרוני (באנגלית: Kruni Cove; בבולגרית: залив Круни) הוא מפרצון, בחוף המזרחי של האי רוברט באיי שטלנד הדרומיים, שבאנטארקטיקה. רוחב פתחו של מפרצון קרוני 900 מטרים, ומידת כניסתו לתוך היבשת 1.15 קילומטרים. פתחו של המפרצון, מצוי מצפון לנקודת קיצ'ן, ומדרום לסלע גאליצ'ה, שבסמוך לנקודת סומוביט. אזור המפרצון מופה לראשונה על ידי סוקרים בולגרים שנת 2009. המפרצון נקרא על שם העיר העתיקה התראקית "קרוני" שהייתה בצפון מזרח בולגריה. תצלום לוויין של אזור המפרצון, תוך סימון אתרים נוספים באזור באתר copernix
מסע אלונקות (פירושונים)

האם התכוונתם ל... מסע אלונקות - כינוי צה"לי למסע רגלי תוך נשיאת אלונקות במהלך אימונים צבאיים מסע אלונקות (סרט) – סרט של יהודה ג'אד נאמן מסע האלונקות (פסקול) - פסקול הסרט "מסע אלונקות"
Psyonix

Psyonix LLC היא מפתחת משחקי וידאו אמריקאית שבסיסה בסן דייגו. החברה נוסדה בשנת 2000 על ידי דייב האגווד, והיא ידועה בעיקר בזכות משחקה Rocket League משנת 2015. במאי 2019, Psyonix נרכשה על ידי Epic Games. Psyonix נוסדה בשנת 2000 על ידי דייב האג'ווד, לאחר שהאג'ווד פיתחה בעבר תוכנות אינטרנט ומולטימדיה. פרויקט המשחק הראשון שלה היה Proteus, שבוטל. בדצמבר 2009, Psyonix וכל הצוות שלה עברו מראלי, צפון קרוליינה, למשרדים חדשים הממוקמים קרוב לרובע מנורות הגז בסן דייגו.החברה הוציאה את Supersonic Acrobatic Rocket Powered Battle-Cars ו- Monster Madness: Grave Danger בשנת 2008, והמשיכה בפרויקטים אחרים, כולל עבודת חוזה עבור מספר כותרים בתקציב גדול. לאחר מכן עבדה החברה על היורשת של Battle-Cars, Rocket League, שהפכה להצלחה מסחרית עבור החברה, והכניסה למעלה מ-70 מיליון דולר נכון לאפריל 2016. הצלחת Rocket League גרמה לחברה להתאים את המודלים העסקיים שלה, לפיה החברה יתמקדו בפיתוח משחקים מקוריים משלהם במקום לקבל יותר עבודת חוזה.Psyonix הודיעה במאי 2019 שהם נרכשו על ידי Epic Games. ל-Psyonix כבר היו קשרים עסקיים עם Epic מהפיתוח המשותף של משחקי Unreal Tournament. אתר האינטרנט הרשמי של Psyonix (באנגלית) Psyonix, ברשת החברתית פייסבוק Psyonix, ברשת החברתית אקס (טוויטר)
ווליס קורי-ווד

ווליס קורי-ווד (באנגלית: Wallis Currie-Wood נולדה ב-12 בדצמבר 1991) היא שחקנית אמריקאית. ידועה בשל משחקה בסדרת הדרמה "מזכירת המדינה". ווליס קורי-ווד נולדה ב-12 בדצמבר 1991 באוסטין, טקסס. לפני שלמדה בבית הספר ג'וליארד, קורי-ווד התנסתה במשחק באוסטין, טקסס, שם היא גם למדה כינור באוניברסיטת טקסס ובאקדמיה למוזיקה קאמרית של אוסטין. בזמן שלמדה בג'וליארד, היא הופיעה בתיאטרון בהפקות כמו הלילה השנים עשר וגן הדובדבנים . לאחר שסיימה את לימודיה בג'וליארד, לוהקה קורי-ווד לתפקיד בקומדיה המתמחה, בכיכובם של אן האת'ווי ורוברט דה נירו. בשנת 2014 החלה לשחק בסדרת בדרמה מזכירת המדינה. היא גילמה את סטפני "סטיבי" מק'קורד בתה של מזכירת המדינה אליזבת מק'קורד (טיאה ליאוני ). ווליס קורי-ווד, ברשת החברתית אקס (טוויטר) ווליס קורי-ווד, ברשת החברתית אינסטגרם ווליס קורי-ווד, במסד הנתונים הקולנועיים IMDb (באנגלית) ווליס קורי-ווד, באתר AllMovie (באנגלית) ווליס קורי-ווד, במסד הנתונים הקולנועיים KinoPoisk (ברוסית) "Wallis Currie-Wood". CBS. נבדק ב-7 בדצמבר 2014. {{cite web}}: (עזרה) Solomon, Dan (23 ביולי 2010). "Review: Shrewd Summer Nights presents Low Hanging Stars at the Eponymous Garden [Theater]". Austinist. נבדק ב-7 בדצמבר 2014. {{cite web}}: (עזרה) "Bio Page – [Wallis] Currie-Wood". Starlight Symphony Orchestra. נבדק ב-5 ביוני 2015. {{cite web}}: (עזרה) "Juilliard Drama to Feature GREAT GOD PAN, BURIED CHILD & More in 2013–2014 Season". BroadwayWorld.com. 15 ביולי 2014. נבדק ב-7 בדצמבר 2014. {{cite web}}: (עזרה) Michael Ausiello (14 ביולי 2014). "Madam Secretary Adds 'Rebellious' Eldest Daughter to Season 1 Mix". TVLine. נבדק ב-7 בדצמבר 2014. {{cite web}}: (עזרה)
פרנטישק מוריץ נאגל

פרטישק מוריץ נאגל (בצ'כית; František Mořic Nágl ‏ 28 במאי 1889 – אוקטובר 1944, אושוויץ) היה צייר יהודי-צ'כי. הוא וכל משפחתו נרצחו בשואה. נאגל נולד בקוסטלני מיסלובה. למשפחתו הייתה חווה וטחנת קמח. הוא החל את לימודיו בטלץ'. בהמלצת מורי בית הספר העל-יסודי שלו, הוא נרשם לאקדמיה לאמנויות, אדריכלות ועיצוב בפראג (אנ'), שם למד מ-1905 עד 1908. לאחר מכן עבר לאקדמיה לאמנויות והפך לתלמידו של האנוש שוויגר (אנ'). לאחר שסיים את לימודיו, התגורר בווינה. במהלך מלחמת העולם הראשונה הוא גויס לצבא, נלחם בחזית הבלקן ונפצע קשה בכתף ימין. לאחר הניתוח, הוא הצליח להשתקם וחזר להשתמש בידו, אך תמיד היה זקוק לאביזר כדי להרים את זרועו. למרות זאת, הוא היה נחוש להמשיך לצייר אך, כבן יחיד, אביו החולה רצה שיעבוד בחווה המשפחתית. למרות רצונו לדחות את בקשתו של אביו, הוא החל לנהל את החווה המשפחתית. עם זאת, הוא עדיין פינה זמן לציור, והצליח להשתתף בתערוכה ב-Rudolfinum זמן לא רב לאחר מכן. בשנת 1920, הוא התחתן עם הכנרת ולאסטה נטלובה. את השראתו שאב מחיי הכפר והנוף בסביבה. המוניטין שלו כ"צייר איכרים" גדל במהלך שנות ה-20 וה-30. הוא הציג את יצירותיו בתערוכות גדולות בברנו ב-1933 ובאוסטרבה ב-1937. ב-1939 הוא ומשפחתו גורשו מהחווה ורכושם נתפס. במשך שנתיים הם שכרו דירה בטלץ' ואז, ב-1941, הוא נעצר על ידי הגסטפו בזמן שהיה עסוק בציור בכיכר העיר. הוא נכלא בברנו עד מאי 1942, כאשר כל משפחתו הועברה לטרזיינשטט. מאוחר יותר, הם הועברו למחנה ההשמדה אושוויץ, שם נרצחו כולם במהלך שנתיים. בתקופתו בטרזיינשטט המשיך ליצור רישומים וציורים בצבעי מים, אך איש לא ידע על קיומם עד שנת 1950, אז התגלו ציוריו בעליית הגג של אחד המבנים שעבר שיפוץ ושיחזור. שנה לאחר מכן, הם הוצגו 254 מהם בתערוכה גדולה בחסות "איגוד מאנס לאמנויות יפות". התערוכות נערכו בפראג ובטלץ'. שלט לכבודו של נאגל הוצב במקום בו הוא נעצר בכיכר העיר טלץ'. השוק בנאבסי מגורים בבלוק בטרזיינשטט התכנסות לתפילה מגורים בטרזיינשטט מדיה וקבצים בנושא פרנטישק מוריץ נאגל בוויקישיתוף Brief biography @ the Telč website. "František Mořic Nágl se vrátil" @ Holocaust.cz
מילי אלקוק

אמליה מיי אלקוק (באנגלית: Amelia May Alcock נולדה ב-11 באפריל 2000) היא שחקנית אוסטרלית. אלקוק נולדה ב-11 באפריל 2000 וגדלה בסידני, ניו סאות' ויילס, אוסטרליה. אלקוק למדה בבית הספר התיכון לאומנויות הבמה ניוטאון בסידני, אך נשרה כדי להופיע בתפקיד בסדרת הטלוויזיה האוסטרלית Upright. שם היא מגלמת מתבגרת הבורחת בטרמפים על פני 2,000 מיילים מהאזור האוסטרלי, עבורו זכתה בפרס גילדת הליהוק של אוסטרליה. הופעתה הראשונה בטלוויזיה הייתה כנערה בסדרת הטלוויזיה "וונדרלנד" בשנת 2014. אלקוק הייתה גם מועמדת לפרס הקומדיה הטובה ביותר, אך הפסידה לעמיתה לסדרה הטלוויזיה "Upright", טים מינצ'ין. בשנת 2021, אלקוק לוהקה לתפקיד חוזר בתור הנסיכה הצעירה ראניירה טארגריין, בסדרת הטלוויזיה בית הדרקון, שעלילתה קודמת לעלילת הסדרה משחקי הכס. הסדרה הוקרנה לראשונה ב-21 באוגוסט 2022. בינואר 2024, פורסם כי אלקוק לוהקה לתפקיד הראשי בסרט העתידי של DC קומיקס, "סופרגירל: אשת המחר". אלקוק התגוררה בקווינסלנד במהלך צילומי העונה השנייה של "Upright" במרץ 2022. מדיה וקבצים בנושא מילי אלקוק בוויקישיתוף מילי אלקוק, ברשת החברתית אינסטגרם מילי אלקוק, במסד הנתונים הקולנועיים IMDb (באנגלית) מילי אלקוק, באתר Rotten Tomatoes (באנגלית) מילי אלקוק, באתר Metacritic (באנגלית) Rafter, Darcy (2020-12-19). "What age is Milly Alcock? Actress stars in Game Of Thrones prequel". The Focus. נבדק ב-2022-08-22. Hastings, Christobel (2022-08-16). "House Of The Dragon: who is Milly Alcock and who does she play?". Stylist (באנגלית). נבדק ב-2022-08-22. Sopicki, Leo (2020-07-28). "ATX TV Review: Downunder Series 'Upright' Premieres and Judd Apatow Likes It". Blogcritics (באנגלית אמריקאית). נבדק ב-2022-08-22. "Milly Alcock reveals she dropped out of high school to star in award-winning Foxtel drama Upright". DUK News. 2020-12-19. נבדק ב-2022-08-22. Daly, Helen (2022-08-22). "Who is Princess Rhaenyra Targaryen and who plays her?". Radio Times (באנגלית). נבדק ב-2022-08-22. Tatiana Siegel, Finding ‘Supergirl’: A ‘Superman: Legacy’ Set Audition, Costume Tryout and Edgier Heroine, Variety, ‏2024-01-30 (באנגלית אמריקאית) Knox, David (2022-03-06). "Production begins on Upright 2". TV Tonight (בAustralian English). נבדק ב-2022-08-22.
למאר

האם התכוונתם ל... ג'וזף למאר – שופט אמריקאי הדי לאמאר – שחקנית אמריקאית לוציוס למאר – פוליטיקאי אמריקאי קנדריק לאמאר – ראפר אמריקאי תומא למאר – כדורגלן צרפתי למר (פירושונים)